Rijeka, 13. prosinca 2019.g.

**NAJAVA DOGAĐANJA**

**GLAZBENO DRUŽENJE S GRAĐANIMA *RIJEKA, MOJ GRAD***

**NA TRGU 128. BRIGADE HV-A**

*Poštovani predstavnici medija, molim vas da sljedeću najavu događanjima, prema svojim mogućnostima, u medijima objavite u subotu, nedjelju i ponedjeljak (14., 15. i 16. prosinca 2019.g.).*

**U ponedjeljak, 16. prosinca 2019.g. na Trgu 128. brigade HV-a s početkom u 19 sati, Rijeka – Europska prijestolnica kulture i Novi list**, uoči 2020. godine kada grad nosi titulu Europske prijestolnice kulture, a Novi list slavi 120. godina postojanja, **organiziraju** **glazbeno druženje s građanima** – ***Rijeka moj grad***.

Na koncertu koji je **besplatan** za posjetitelje nastupit će riječki superband **Ri-Val, Let 3, Turisti, Nord i Gerila.**

Publika na koncertu imat će priliku **premijerno pogledati i videospot za pjesmu *Rijeka, moj grad***, koji je snimljen pod redateljskom palicom **Radislava Jovanova Gonza**.

Također, na događanju će biti prikazana i **kratka video animacija koja će predstaviti najznačajnije dijelove programa Europske prijestolnice kulture za 2020. godinu.**

Za koncert *Rijeka, moj grad*, **pripremljeno je i 2000 EPK zastava, simbola kojim će tijekom 2020. godine biti obilježen grad** **i koje će biti podijeljene građanima s pozivom da iz izvjese na vidljiva mjesta i time ponosno iskažu kako pripadaju jedinstvenoj Rijeci – Luci različitosti** koja će se tijekom iduće godine Europi predstaviti kao otvoren i moderan grad koji njeguje vrijednosti prihvaćanja, solidarnosti i slobode.

**Zastave će na kućicama postavljenima na Trgu 128. brigade** građanima tijekom trajanja koncerta **dijeliti volonteri kojima će se pridružiti i riječki gradonačelnik Vojko Obersnel, direktorica RIJEKE 2020 Emina Višnić i predsjednica uprave Novog lista, Ankica Kruljac.**

Usto, **na koncertu će biti podijeljene i informativne brošure o EPK projektu koje je RIJEKA 2020 izradila u suradnji s Novim listom, dok će Novi list građanima podijeliti nekoliko stotina primjeraka reizdanja prvog broja Novog lista, od 2. siječnja 1900. godine.**

**Unaprijed hvala na objavama.**

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42